Øysamfunn vil trykke fysiske Bitcoin

Den engelske øya Alderney vil lage gullmynter som kan veksles inn i den virtuelle valutaen.

OMSTRIDT: I lys av den formidable verdiøkningen av Bitcoins, advarer flere kritikere mot valutaboble. Det advares også om at pengene kan være sårbare for hvitvasking. Vis mer byoutline Rick Bowmer

Publisert: Oppdatert: 6. desember 2013 10:12 , Publisert: 1. desember 2013 18:02

Hittil har den virtuelle valutaen kun eksistert i cyberspace, men det vil det vesle øysamfunnet gjøre noe med.



LES OGSÅ: Kastet harddisk med Bitcoins verdt 52 millioner kroner



I et forsøk på å tjene penger på myntenheten har Alderney planer om å lage mynter av gull som kan veksles inn i bitcoins, ifølge Financial Times.



Siden i sommer har Alderney prøvd å få til et samarbeid med det britiske foretaket som er ansvarlig for å lage mynter, Royal Mint, for å bli den første internasjonale veksleren av Bitcoin.



Tjenesten de ønsker å tilby er veksling, betalingstjenester og lagring av gullmyntene i et hvelv. Ambisjonen er å bli offisielt senter for den virtuelle myntenheten, slik at man kan kontakte Alderney å få vekslet inn myntene sine.



Myntene skal etter planen ha et begrenset opplag og en gullvekt som tilsvarer 5000 kroner, slik at eierne kan smelte om myntene hvis valutaen kollapser.

Planene er støttet av Alderneys president og øyas finanskomité. Hvis ideen settes ut i verk behøver den støtte fra øyas 10 folkevalgte i parlamentet.



En rekke private bedrifter har produsert fysiske Bitcoins, men ingen autoriserte myntforetak står bak disse.



Prisen på Bitcoin har steget kraftig i høst. For bare en måned siden ble mynten omsatt for 1299 kroner (1.november), mens man i dag kan få 6250 kroner per mynt, ifølge twitterkontoen Bitcoin Price,som holder oversikt med vekslingskursen.



Dette er bitcoin Bitcoin er en virtuell internettvaluta, som ikke eksisterer som fysiske sedler og mynter, men kun digitalt i databaser. I motsetning til konvensjonelle valutaer som kroner eller pund så er bitcoins helt desentralisert og hverken utstedt eller regulert av noen sentralbank eller tilsynsmyndighet. Pengene «utstedes» ved at et dataprogram lager nye bitcoins. Programmet har en åpen kildekode som alle kan sjekke. Brukerne kan generere nye bitcoins ved å utføre «mining», gruveutvinning, dette ved å stille datakraft tilgjengelig for nettverket. Ved å løse kompliserte matematiske utregninger (algoritmer) som Nakamotos originalprogram genererer, belønnes man med nyutstedte mynter. Jo mer datakraft du tilbyr systemet, jo større sjanse har du for å finne gull i din «gruvedrift». De fleste brukerne benytter imidlertid allerede eksisterende bitcoins i omløp, snarere enn å «grave etter gull» selv. Vis mer vg-expand-down

LES OGSÅ:

Bitcoins setter nok en rekord

Kina tolererer Bitcoins - enn så lenge...

Handler du bitcoins må du ut med skatt og moms

Kraftig opptur for virtuelle mynter

Norske myndigheter vil skattlegge Bitcoins

Her kan du lese mer om Markedsføring